సీఎం చెప్పిన ఆ మాటలను ఎలా అర్థం చేసుకోవాలి..?
Posted by sateesh devalla తేదీ సోమవారం, సెప్టెంబర్ 30, 2013 0 comments
cm kiran . congress . employees . POLITICS . telangana . TOP
అధిష్టానంపై తిరుగుబాటు బావుటా ఎగరవేస్తూ సీఎం కిరణ్ కుమార్ రెడ్డి ఈ నెల 27న మీడియా సమావేశం పెట్టారు. రాష్ట్ర విభజనకు కాంగ్రెస్ అధినాయకత్వం పచ్చజెండా ఊపిన తర్వాత సీఎం నిర్వహించిన రెండో తిరుగుబాటు మీడియా సమావేశం ఇది. రాష్ట్రం విడిపోవడం వల్ల వచ్చే సమస్యలను ఈ సమావేశంలో ఏకరువు పెట్టారాయన. ఢిల్లీలో కూర్చుని నిర్ణయాలు తీసుకుంటే కుదరదని, ప్రజా నిర్ణయానికే తలొగ్గాలని ఆయన ప్రకటించారు. ఆయన చెప్పిన వాటిలో వాస్తవాలున్నాయని సీమాంధ్ర ఉద్యమకారులు, అన్నీ అవాస్తవాలేనంటూ తెలంగాణ వాదులు వాదోపవాదాలు చేసుకున్నారు. ఇందులో ఎవరు నెగ్గుతారన్న విషయాన్ని ఇప్పటికిప్పుడు తేల్చలేం. అయితే, సీఎం మీడియా సమావేశం ఆధారంగా మరుసటి రోజు ఆంధ్రజ్యోతిలో వచ్చిన ఓ చిన్న న్యూస్ కటింగ్ మాత్రం నన్ను విశేషంగా ఆకట్టుకొంది. ఆ న్యూస్ కటింగ్ ను ఈ పోస్ట్ లో అతికిస్తున్నాను.
సెప్టెంబర్ 28,2013న ఆంధ్రజ్యోతిలో వచ్చిన వార్త
అందులో ప్రధానమైన సారాంశం ఏమిటంటే, "ప్రతీ నెలా 1300 కోట్ల రూపాయల వేతనాలను చెల్లించాల్సి ఉండగా, ఈ సారి మాత్రం 300 కోట్లు మాత్రమే చెల్లింపులు జరిగాయి. వెయ్యి కోట్లు నిలిచిపోయాయి." సీమాంధ్రలో సమ్మె జరుగుతున్నందున ప్రభుత్వోద్యోగులు ఎవరూ జీతాలు తీసుకోవడం లేదు, వాటికి చెల్లించాల్సిన నెలసరి జీతాల మొత్తం వెయ్యి కోట్లు. ఇక తెలంగాణలో మాత్రం ఉద్యోగులు ఉద్యోగాలు చేసుకుంటున్నారు కాబట్టి వారికి చెల్లించిన జీతాల మొత్తం 300 కోట్లు. సీఎం చెప్పిన లెక్కల ప్రకారం చూస్తే, తెలంగాణ ప్రాంత ప్రభుత్వ ఉద్యోగులు , సీమాంధ్ర ప్రాంత ఉద్యోగుల నిష్పత్తిలో ఇంత వ్యత్యాసం, జీతభత్యాల్లో ఇంత తేడా ఉందా అన్న అనుమానాలు కలుగుతున్నాయి. లేక సీఎం పొరపాటు బడి లెక్కలు తప్పి చెప్పారా..?
cm cheppina aa maatalanu ela artham chesukovali..?
Posted by sateesh devalla tedee somavaram, september 30, 2013 0 comments
cm kiran . congress . employees . POLITICS . telangana . TOP
adhishtaanampai tirugubaatu bavuta egaravestuu cm kiran kumar reddi ee nela 27na media samavesam pettaaru. rashtra vibhajanaku congress adhinaayakatvam pachajenda oopina tarvaata cm nirvahinchina rendo tirugubaatu media samavesam idhi. rashtram vidipovadam valla vache samasyalanu ee samavesamlo ekaruvu pettarayana. dhilleelo kuurchuni nirnayaalu teesukunte kudaradani, praja nirnayaanike taloggaalani aayana prakatinchaaru. aayana cheppina vaatilo vaastavaalunnaayani seemandhra udyamakaarulu, annee avaastavaalenantuu telamgaana vaadulu vaadopavaadaalu chesukunnaru. indulo evaru neggutaranna vishayaanni ippatikippudu telchalem. ayithe, cm media samavesam aadhaaramgaa marusati roju aandhrajyotilo vachina oo chinna neus kating maatram nannu visaeshamgaa aakattukondi. aa neus kating nu ee post loo atikistunnaanu.
september 28,2013na aandhrajyotilo vachina vaarta
andulo pradhaanamaina saaraamsam emitante, "pratee nela 1300 kotla roopaayala vetanaalanu chellinchaalsi undagaa, ee saari maatram 300 kotlu matrame chellimpulu jarigai. veyyi kotlu nilichipoyayi." seemaandhralo samme jarugutunnanduna prabhutvodyogulu evaruu jeetaalu teesukovadam ledu, vaatiki chellinchaalsina nelasari jeetaala mottam veyyi kotlu. ika telamgaanalo maatram udyogulu udyogaalu chesukuntunnaru kabatti vaariki chellinchina jeetaala mottam 300 kotlu. cm cheppina lekkala prakaaram chuste, telamgaana praanta prabhutva udyogulu , seemandhra praanta udyogula nishpattilo inta vyatyaasam, jeetabhatyaallo inta teda undaa anna anumaanaalu kalugutunnayi. leka cm porapaatu badi lekkalu tappi cheppara..?